Болашақ студенттің оқу ақысын алдын ала жинақтау жүйесі құрылады
DATE: 15:00, 03 Қыркүйек 2022 | GMT +5
TITLE: Болашақ студенттің оқу ақысын алдын ала жинақтау жүйесі құрылады
URL: https://kaz.inform.kz/news/bolashak-studenttin-oku-akysyn-aldyn-ala-zhinaktau-zhuyesi-kurylady_a3974358/
META: DATE: 15:00, 03 Қыркүйек 2022 | GMT +5
TOTAL WORDS: 94
AUTHOR(S):
TEXT: Үкімет отырысында Ғылым және жоғары білім министрі Саясат Нұрбек осындай жоспары бар екенін айтты. «Білім алуға қаражат жинақтау құралы ретінде оқу-ағарту министрлігімен бірлесе отырып, балалар мен студенттердің жасына қарай білім беруге қаржы жинақтаудың мемлекеттік жүйесін пайдалану мәселелерін пысықтап жатырмыз. Бұл шаруаны жинақтаушы 18 жасқа, яғни мектеп бітіргенге дейін Оқу-ағарту министрлігі, мектеп бітіргеннен кейін Ғылым және жоғары білім министрлігі реттейді», - деп түсіндірді ведомство басшысы. Аталған эскроушот арқылы ваучерлік жүйеге көшу көзделіп отыр. «Сараланған гранттар, яғни оқу ақысының 30%-ынан 100%-ына дейін беру ұсынылады. Сараланған грантты енгізу тәсілдері пысықталуда. Алдағы уақытта тәртібін таныстырамыз», - деді министр
